《宿法藏禅院二首 其一》
宋代·刘弇

斜河左界悬朱提，冷烬掠天萤糁飞。高梧泣液凉参差，前糁后糁乌夜啼。

雕甍绣栱绝坤维，知自在世张禅扉。有睆释子庞两眉，清梵一声捎翠微。

乱我心曲天之涯，寂历故感迎新悲。归欤谁是真忘机，独鹿水深愁浊泥。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊糁丛书》本《云龙先生乐府》一卷。